stanford-oval/wikipedia huggingface dataset:
Keskittävä aurinkovoima
Historia

Yhdysvalloissa the Solar Electric Generating Systems SEGS rakensi 1985-1990 Kaliforniaan 9 voimalaa yhteisteholtaan 354 MW. Voimaloiden rakennus perustui verohelpotukseen, joka lopetettiin 1990, minkä jälkeen voimaloita ei rakennettu lisää. Yritys kaatui verolakeihin 1991. Vuosina 1991-2006 uusia laitoksia ei rakennettu, joten vielä vuonna 2006 suurin aurinkovoimala oli SEGS:n paraboloidivoimala Mojaven autiomaassa Kaliforniassa.
Uusiutuvan energian konferenssissa Bonnissa 7/2004 syntyi työryhmä GMI-CPS, joka pyrkii edistämään CSP -energiaa ja sen käyttöönottoa. Päämääriin sisältyy sähkömarkkinoihin vaikuttaminen siten, että esteet CSP:lle madaltuvat. Bonnissa 2004 asetettiin globaaliksi CSP-tavoitteeksi 5 000 MW (2010) (Algeria, Egypti, Saksa, Israel, Italia, Jordan, Marokko, Yemen, New Mexico (USA) ja Espanja). Kasvutavoitteita ei saatu kuitenkaan täytettyyä, vaikka tuotanto lähti voimakkaaseen kasvuun vuoden 2006 jälkeen, minkä voi nähdä myös oheisesta kaaviosta:
| Vuosi | 1984 | 1985 | 1989 | 1990 | > .. | 2006 | 2007 | 2008 | 2009 | 2010 | 2011 | 2012 | 2013 | 2014 |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Rakennettu | 14 | 60 | 200 | 80 | 0 | 1 | 74 | 55 | 178.50 | 306.50 | 628.5 | 802.5 | 872 | 925 |
| Kumulatiivinen | 14 | 74 | 274 | 354 | 354 | 355 | 429 | 484 | 662.5 | 969 | 1597.5 | 2553 | 3425 | 4400 |
The U.S. Department of Energy (DOE) arvioi CSP:n kehittyvän hinnaltaan öljyä halvemmaksi 10-15 vuodessa. Siksi tekniikan kehitykseen investoidaan taas ja Arizonaan rakennetaan 1 M:n ja  Nevadaan 65 MW:n voimala. Lisäksi rakennetaan pienimuotoisempia kotitalousvoimaloita. Hinta on tällä hetkellä 12–14¢/kWh.
Stirling Energy Systems (SES) suunnittelee 500-850 MW:n levyvoimalaa 80 km:n päähän Los Angelesista. Voimala kostuu 20 000 paraboloidilevystä. Voimalan rakentaminen kestäisi 4 vuotta. Lupaprosessi on kesken, Espanja suunnittelee 200 (500) MW CSP voimalaa. Etelä-Kalifornia suunnitellaan 800-1750 MW CSP-voimaa.
Valmiita CSP-voimaloita

Listassa on vain suuret, yli 100 MW:n tehoiset voimalat.
392 MW Ivanpah Solar Power Facility, Mojaven autiomaa (CA, USA)  2014
354 MW SEGS Mojaven autiomaa FPL-Energy (CA, USA)  1984
150 MW Solnova Solar Power Station, Espanja (Sanlúcar la Mayor)  2010
150 MW Andasol solar power station, Espanja (Guadix)  2011
150 MW Extresol Solar Power Station, Espanja (Torre de Miguel Sesmero)  2010
100 MW Palma del Rio Solar Power Station, Espanja (Palma del Río)  2010
100 MW Manchasol Power Station, Espanja (Alcázar de San Juan)  2011
100 MW Valle Solar Power Station, Espanja (San José del Valle)  2011
100 MW Helioenergy Solar Power Station, Espanja (Écija)  2011
100 MW Aste Solar Power Station, Espanja (Alcázar de San Juan)  2012
100 MW Solacor Solar Power Station, Espanja (El Carpio)  2012
100 MW Solaben Solar Power Station, Espanja (Logrosán)  2012
100 MW Helios Solar Power Station, Espanja (Puerto Lápice)  2012
100 MW Shams solar power station, Abu Dhabi (Madinat Zayad)  2013
Tulevaisuus

Greenpeacen, European Solar Thermal Electricity Associationin ja Kansainvälisen energiajärjestön SolarPACES-ryhmä laativat yhteisselvityksen keskittävän aurinkovoiman potentiaalista ja tulevaisuudesta. Tutkimuksen mukaan keskitetty aurinkovoima voisi vastata 25% maailman energiantarpeesta. Nykyisellään keskitetyn aurinkovoiman osuus on varsin vaatimaton: Koko maailman tuotanto vuonna 2012 - 2553 MW - on noin yksi kolmasosa Suomen sähkönkulutuksesta. Ala on kuitenkin huikeassa kasvussa: tällä hetkellä ainakin 2 500 MW:n edestä uusia voimaloita on jo rakenteilla, ja ainakin 10 000 MW:n verran on julkistettu alkavia projekteja. Kapasiteetti siis moninkertaistuu lähivuosina.
Keskitetyllä aurinkoenergialla tuotetun sähkön hinnan on arvioitu laskevan jopa 0.06$/kWh lähivuosina. Lisäksi sen arvioidaan yhä halpenevan kehittyvän teknologian ja massatuotannon etujen vaikutuksesta, mutta jo 0.06$/kWh:n hinnalla se on kilpailukykyinen perinteisiin energiamuotoihin nähden.
Suunniteltuja CSP-voimaloita

Listassa on vain suurimmat, yli 300 MW:n projektit.
2000 MW nimetön, Kiina (Mongolian aavikko)
1840 MW Marokon aurinkoenergiaprojekti, Marokko (Ain Beni Mathar, Foum Al Quad, Boujdour, Sebkhat Tah)
500 MW Rio Mesan aurinkoenergiaprojekti, Yhdysvallat (California)
500 MW Fort Irwinin aurinkoenergiaprojekti, Yhdysvallat (California)
500 MW Palenin aurinkoenergiaprojekti, Yhdysvallat (California)
340 MW Hualapai Laakson aurinkoenergiaprojekti, Yhdysvallat (Arizona)
Lisäksi Espanjaan rakennetaan 1000 MW:n edestä pienempiä yksiköitä. Yhdysvallat aikovat lisätä keskitetyn aurinkoenergian tuotantoaan (yllä olevat projektit mukaan lukien) n. 5 000 MW edestä. Koko maailman suunnitteilla ja rakenteilla oleva tuotanto on ainakin 10 000 MW.
Euroopan energiatalouden kannalta merkittävä aurinkolämpövoimalaprojekti on Trans-Mediterranean Renewable Energy Cooperation -yhdistyksen projekti, jonka tavoitteena on Euroopan, Pohjois-Afrikan ja Lähi-idän energiantarpeen lisäyksen tyydyttäminen aavikoille rakennettavilla aurinkolämpövoimaloilla. Aurinkolämpövoimaloiden sivutuotteena on kaavailtu saatavan makeaa vettä merivedestä.
Hinta

1980-luvulta hinta on laskenut 45 US sentistä/kWh  9–12 US sentiin/kWh (2005-6). Hinnan odotetaan laskevan 
4–7 US senttiin 2020.
Tekniikat

Paraboloidinen kouru: peilit lämmittävät nestettä, joka tuottaa höyrystä turbiinilla sähköä.
Torni: peilit heijastavat valon keskustorniin, jossa tuotetaan höyrystä sähköä.
Levyjärjestelmät: heijastavia paraboloidisia levyjä, joissa valo kohdistetaan yhteen kohteeseen
Keskittävä aurinkokenno (CPV): isot linssit tai peilit
Aiheesta muualla

Wikimedia Commonsissa on kuvia tai muita tiedostoja aiheesta .
Solar Stirling system ready for production
U.S. Department of Energy (2006-12-05). New World Record Achieved in Solar Cell Technology (Arkistoitu – Internet Archive)
Ten facts about solar thermal power Solel, Israel
Uusiutuva energia ja kestävä kehitys
| --- | --- |
Aurinkovoima::  aurinkokenno | aurinkolämmitys | aurinkokeräin |  keskittävä aurinkovoima  | aurinkojäähdytys
Tuulivoima::  merituulivoima | luettelo merituulivoimasta | tuulipuisto | tuulimylly
Vesivoima::  aaltoenergia | vuorovesienergia | vuorovesimylly
Maa, vesi ja ilma::  geoterminen energia | maalämpö | ilmalämpöpumppu | ilma-vesilämpöpumppu | ilmavirtavoimala
Biologinen::  biomassa | energiakasvit | puupolttoaine | pelletti | biopolttoaine | bioetanoli | E85 | biodiesel | biokaasu
Kemiallinen::  polttokenno | vetytalous | metanolitalous 
Muuta:  energiansäästö | energiatehokkuus | fuusioreaktori | vihreä sähkö | hajautettu energiantuotanto | sähköntuotanto | lämmöntuotanto | kaukolämpö | energiankulutus| valaistus | tuontisähkö | säätövoima | lämmön varastointi | sähkön varastointi | kuljetus | sähköauto | hybridiauto | joukkoliikenne | kimppakyyti
Energiantuotanto
Solucar PS10 Sevillassa, Espanjassa.
Mario Aurelio Poli

Mario Aurelio Poli vuonna 2014.
Mario Aurelio Poli (s. 29. marraskuuta 1947 Buenos Aires) on argentiinalainen roomalaiskatolinen piispa. Hänet vihittiin papiksi Buenos Airesin arkkihiippakuntaan 25. marraskuuta 1978 ja nimitettiin sen vihkipiispaksi sekä Abiddan titulaaripiispaksi 8. helmikuuta 2002. Piispaksi vihkiminen seurasi 20. huhtikuuta. Pääkonsekraattorina toimi Jorge Mario Bergoglio, jota avustivat Juan Carlos Aramburu, Mario José Serra, Joaquín Mariano Sucunza ja Guillermo Rodríguez Melgarejo.
Poli sai 24. kesäkuuta 2008 nimityksen Santa Rosan piispaksi.
Kia KX3

Kia KX3 on Kia Motorsin vuodesta 2015 lähtien Kiinan markkinoille valmistama pieni crossover-tyyppinen automalli.
Kia KX3 I (2015–2019)

| Kia KX3 I |
| --- | --- |

Valmistustiedot
Valmistusmaa:   Kiina
Valmistaja:  Kia Motors
Valmistusvuodet:  2015–2019
Korimalli:  5-ovinen crossover
Luokka:  J-segmentti
Seuraaja:  Kia KX3 II
Teknisesti samankaltaisia:  Hyundai ix25 I
Tekniset tiedot
Moottori:  R4
Iskutilavuus:  1,6–2,0 l
Polttoaine:  bensiini
Vetotapa:  etuveto neliveto
Vaihteisto:  6-vaihteinen manuaali 6-vaihteinen automaatti 7-vaihteinen kaksoiskytkin
KX3 esiteltiin konseptiautona Kantonin autonäyttelyssä syksyllä 2014. Tuotantoversio tuli markkinoille seuraavana vuonna. Se perustuu samalle pohjalevylle kuin Hyundai ix25.
Chengdun autonäyttelyssä syksyllä 2016 esiteltiin kasvojenkohotuksen kokenut KX3. Uudistuksessa se sai uudet puskurit ja aiempaa suuremman etusäleikön.
Toisen kasvojenkohotuksen kokenut malli esiteltiin Chengdun autonäyttelyssä syksyllä 2018. Muutokset kohdistuivat uudistettuun etusäleikköön ja takapuskuriin.
Kia KX3 II (2019–)

| Kia KX3 II |
| --- | --- |

Valmistustiedot
Valmistusmaa:   Kiina
Valmistaja:  Kia Motors
Valmistusvuodet:  2019–
Muut nimet:  Kia Seltos
Korimalli:  5-ovinen crossover
Luokka:  J-segmentti
Edeltäjä:  Kia KX3 I
Teknisesti samankaltaisia:  Hyundai i20 (GB) Hyundai ix25 II Hyundai Kona Kia KX Cross Kia Rio (YB) Kia Stonic
Tekniset tiedot
Pohjalevy:  Hyundai–Kia GB
Moottori:  R4
Iskutilavuus:  1,5 l
Polttoaine:  bensiini
Vetotapa:  etuveto
Vaihteisto:  8-vaihteinen automaatti
Toisen sukupolven KX3 esiteltiin Kantonin autonäyttelyssä marraskuussa 2019. Se on uudelleennimetty Kia Seltos, jota myydään muilla markkina-alueilla.
Moottorina autossa on 1,5-litrainen (113 hv) bensiinimoottori. Voimansiirtona on kahdeksanportainen automaattivaihteisto.
Aiheesta muualla

Kuvia tai muita tiedostoja aiheesta Kia KX3 Wikimedia Commonsissa
Facelift-mallin (2016) Kia KX3.
Klemetti

Klemetti voi tarkoittaa seuraavia:
Etunimi

Klemetti, etunimi
Sukunimi

Aimo Klemetti (1924–2008), yritysjohtaja, kauppaneuvos
Aleksi Klemetti (s. 1999), jääkiekkoilija
Anneli Klemetti (o.s. Haaranen, 1934–2020), uimari
Armi Klemetti (1885–1979), kuoronjohtaja, muistelmakirjailija
Frans Klemetti (1886–1923), Etsivän keskuspoliisin johtaja, Heikki Klemetin veli
Heikki Klemetti (1876–1953), säveltäjä, sovittaja, musiikkikriitikko ja kuoronjohtaja, professorin arvonimi
Kaisu Klemetti (s. 1946), graafinen suunnittelija
Olli Klemetti (1973–2017), graffititaiteilija ja rullalautailija
Pauli Klemetti (s. 1986), nyrkkeilijä
Sanna Klemetti (Litku Klemetti, s. 1987), lauluntekijä
Sirkka Klemetti (1945–1983), aforismikirjailija
Järvi

Klemetti, järvi Kirkkonummella
Muuta

Klemetti-opisto, Oriveden Opistolla järjestettyjen musiikkikurssien kokoomanimi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Klemetti”, voi hakea sivunnimihaulla, laajalla sivunnimihaulla tai tekstihaulla.
Maria Teresa (Napoli)

Keisarinna Maria Teresa di Borbone-Napoli, Élisabeth Vigée Le Brun 1790-luku
Maria Teresa Carolina Giuseppina (6. kesäkuuta 1772 Kuninkaallinen palatsi, Napoli, Napolin kuningaskunta – 13. huhtikuuta 1807 Hofburg, Wien, Itävallan arkkiherttuakunta) oli Habsburg-sukuun kuuluva Sisilian ja Napolin prinsessa, josta tuli serkkunsa Frans I:n toisena puolisona Pyhän saksalais-roomalaisen keisarikunnan viimeinen keisarinna vuosina 1792–1806 ja sen jälkeen Itävallan ensimmäinen keisarinna.
Prinsessa Maria Teresa lapsena, Anton Raphael Mengs 1773
Suku

Maria Teresa oli Molempain Sisilian kuninkaan Ferdinand I:n ja Itävallan arkkiherttuatar Maria Karoliinan esikoinen ja vanhin tytär. Hänet nimettiin äidinäitinsä Itävallan arkkiherttuattaren Maria Teresian mukaan. Hänellä oli viisitoista sisarusta, joista nuoremmasta sisaresta Maria Amaliasta tuli Ranskan viimeinen kuningatar.
Avioliitto ja lapset

Prinsessa Maria Teresa avioitui 19. maaliskuuta 1790 Itävallan keisari Frans I:n kanssa. Aviopuolisoiden sukulaisuussuhteet olivat Habsburgienkin mittakaavassa läheiset - he olivat kaksinkertaisia serkkuja, sekä isän että äidin puolelta. He saivat kaksitoista lasta, joista seitsemän saavutti aikuisiän. Kaksi lapsista oli synnynnäisesti vammaisia.
Marie-Louise (1791–1847) Ranskan ja Italian keisarinna, nai välittäjän avulla Napoléon Bonaparten, heillä oli yksi poika; avioitui toisen kerran morganaattisesti rakastajansa Adam-Adalbert von Neippergin kanssa, heillä oli kolme lasta, joista ensimmäinen syntyi ennen avioliittoa.
Ferdinand (1793–1875) kruununperillinen ja keisari Ferdinand I, naitettiin Sardinian prinsessa Savoijin Maria Annalle (1803–1884), joka toimi vammaisen miehensä hoitajana, ei jälkeläisiä
Maria Josefina Leopoldina (1797–1826) naitettiin välittäjän avulla Brasilian keisari Pedro I:lle, heillä oli 11 lasta
Keisarinna, Molempain Sisiliain prinsessa Maria Teresa, Johann Baptist von Lampi vanhempi, 1792 jälkeenKeisarinna Maria Teresa ja Frans I lastensa kanssa, Josef Kreutzinger 1805Keisarinna Maria Teresa, Sisilian ja Napolin prinsessaMaria Klementina (1798–1881), avioitui äitinsä nuoremman veljen, Salernon prinssi Leopoldon (1790–1851) kanssa, joka oli Molempain Sisiliain kuninkaan Ferdinand I:n ja kuningatar Maria Karoliinan poika, heillä oli jälkeläisiä
Maria Karoliina (1801–1832), avioitui Saksin kuningas Fredrik August II:n (1797–1854) kanssa, liitto oli lapseton
Frans Kaarle (1802–1878), avioitui Baijerin prinsessa Sophien kanssa, heidän neljästä pojastaan tuli keisari Frans Joosef I, Meksikon kuningas Ferdinand Maksimilian I ja Itävallan arkkiherttua Kaarle Ludvig
Maria Anna (1804–1858), syntyi henkisesti kehitysvammaisena ja kasvoiltaan epämuodostuneena, pysyi naimattomana
Aikalaiset ovat kuvanneet Maria Teresaa eloisaksi ja energiseksi. Avioliitto oli tasapainoinen, puolisoita yhdisti rakkaus musiikkiin. Maria Teresa kuoli 35-vuotiaana ennenaikaisesti syntyneen 12. lapsensa keskenmenon aiheuttamiin komplikaatioihin.
María Sánchez

Sánchez maaliskuussa 2024.
María Sánchez (s. 20. helmikuuta 1996 American Falls, Idaho) on meksikolainen jalkapalloilija. Hän edustaa NWSL-liigassa pelaavaa Houston Dashia ja Meksikon naisten jalkapallomaajoukkuetta. Hänen pelipaikkansa on hyökkääjä.
Hän on tehnyt huhtikuuhun 2024 mennessä Houston Dashissa 4 maalia ja 7 syöttöä.
Mariner 3

| Mariner 3 |
| --- | --- |
 Mariner 3 ja 4.
Organisaatio:  NASA
Valmistaja:  Jet Propulsion Laboratory
Laukaisu:  5. marraskuuta 1964 Cape Canaveral
Laukaisualus:  Atlas-Agena D
Massa:  260,8 kilogrammaa
Teho:  700W, Marsin etäisyydellä 300W
COSPAR ID::  1964-073A
Mariner 3 ja 4 olivat identtisiä luotaimia joiden tehtävänä oli suorittaa Marsin ohilento. Mariner 3 laukaistiin 5. marraskuuta 1964, mutta luotainta lähdössä suojannut suojus ei auennut kunnolla, estäen aurinkopaneelien aukeamisen. Luotain lakkasi toimimasta sen akkujen tyhjennyttyä ja se jäi kiertämään Aurinkoa, pääsemättä Marsiin.
Mariner 3 oli tarkoitus lentää noin 8 kuukaudessa Marsiin jonka jälkeen se olisi ottanut valokuvia planeetan pinnasta sekä suorittanut teknisiä mittauksia. Luotain oli varustettu aurinkokennoilla ja akuilla, ja sen paino oli 260 kilogrammaa. Aurikokennot olisivat antaneet sille Marsin etäisyydellä 300 W virtaa minkä olisi pitänyt riittää luotaimen teknisille laittelle ja datan lähettämiseen. Luotain oli varustettu kuvausjärjestelmällä, magnetometrillä sekä muilla laitteilla joilla oli tarkoitus analysoida aurinkotuulta, avaruuden säteilyä jne.
Aiheesta muualla

Wikimedia Commonsissa on kuvia tai muita tiedostoja aiheesta .
Missions to Mars The Planetary Society. Viitattu 7.12.2018 (englanniksi).
Bergman, Jennifer: The Mariner Missions to Mars Windows to the Universe.  21.12.2001. Viitattu 7.12.2018 (englanniksi).
Mariner-ohjelman avaruuslennot
| --- | --- |
Lennot:  Mariner 1  ·  Mariner 2  ·  Mariner 3  ·  Mariner 4  ·  Mariner 5  ·  Mariner 6  ·  Mariner 7  ·  Mariner 8  ·  Mariner 9  ·  Mariner 10
← Mariner 2  ·  Mariner 4 →
Mariner 3:n ja 4:n rakennekaavio
Mainingin koulu

Mainingin koulu on yhtenäinen peruskoulu Espoon Kivenlahdessa. 
Koulua käy noin 620 oppilasta (2021).
Mainingin koulussa on luokat 1–9, ja koulun vieressä on päiväkoti. Musiikkipainotus on luokilla 3–9 ja tanssipainotus luokilla 7–9. Koulun rehtorina toimi pitkään Martti Repo, myöhemmin Erkki Asplund joka jäi eläkkeelle vuonna 2008. Rehtorina toiminut Rolf Malmelin jäi myös eläkkeelle vuonna 2017. Nykyisin rehtorina toimii Anne Suomala.
Arkkitehti Osmo Lapon suunnittelema Mainingin koulu on valmistunut 1974, jolloin se oli ensimmäisiä peruskoulu-uudistuksen mukaisella tilaohjelmalla suunniteltuja koulurakennuksia. Vuonna 2017 julkaistun Espoon koulurakennusten inventointiraportin mukaan se on rakennushistoriallisesti arvokas koulurakennus, joka edustaa suunnittelijansa uranuurtavaa kouluarkkitehtuuria, mutta myöhemmät muutokset ovat vähentäneet koulun rakennustaiteellista arvoa. Koulua peruskorjaus valmistui syksyksi 2015.
Maininki on musiikki- ja tanssipainotteinen ja koulua ovat käyneet muun muassa Teemu Selänne, Juha Ylönen, muusikko-säveltäjä Kerkko Koskinen, sekä Kerkon lisäksi Ultra Bra -yhtyeessä vaikuttaneet laulaja Arto Talme, sekä basisti Tommi Saarikivi. Lisäksi koulussa ovat opiskelleet mm. näyttelijä Ria Kataja, Raskasta Joulua idean isä ja soolokitaristi Erkka Korhonen, Lenni-Kalle Taipale, Joonas Konstig sekä High School Musical on Stagessa näytelleet Larissa Qvintus ja Jukka Nylund.[lähde? ]
Koulussa järjestetään vuosittain kolme konserttia, Severin Säpinät, Joulukonsertti ja Kevätkonsertti. Näiden lisäksi järjestetään kuutosluokkalaisten musikaali ja yhdeksäsluokkalaisten musiikki- ja tanssipainotuksen show.[lähde? ]
Mainingin koulussa kasvatetaan eläviä kanoja. Kanat ovat lainassa läheiseltä Lassilan tilalta.
Aiheesta muualla

Mainingin koulun kotisivut
Hagerlund.net: Espoon koulut: Mainingin koulu
Maximum Megadeth

| Maximum Megadeth Megadeth |
| --- | --- | --- |

EP-levyn tiedot
 Äänitetty : 1986-1990
 Julkaistu: 8. huhtikuuta 1991
 Tuottaja(t): Dave Mustaine Mike Clink
 Tyylilaji: thrash metal
 Kesto: 39.40
 Levy-yhtiö: Capitol Records
Megadethin muut julkaisut
| Rust in Peace 1990 | Maximum Megadeth 1991 | Countdown to Extinction 1992 |
Maximum Megadeth on Megadethin ensimmäinen EP, joka on julkaistu vuonna 1991 Capitol Recordsin kautta. Albumi julkaistiin ainoastaan Yhdysvalloissa juuri albumin menestyneimmän albumin Rust in Peacen jälkeen.  EP sisältää kappaleita yhtyeen neljältä ensimmäiseltä studioalbumilta, joista kaksi on nauhoitettu livenä Lontoossa ("Hangar 18" ja "Anarchy in the UK").
Albumi ei koskaan sijoittunut Billboard-listalle.
Kappalelista

Peace Sells
Hangar 18 (live)
In My Darkest Hour
Holy Wars... The Punishment Due
Anarchy in the UK (live)
Wake Up Dead
Hook in Mouth
Lucretia
Kokoonpano

Dave Mustaine - kitara, laulu
Marty Friedman - kitara
David Ellefson – basso, taustalaulu
Nick Menza – rummut
María Urrutia

María Urrutia
María Urrutia (s. 17. joulukuuta 1993) on chileläinen jalkapalloilija. Hän on pelipaikaltaan hyökkääjä pelattuaan aiemmin keskikentällä ja puolustajana. Hän on pelannut Chilen naisten maajoukkueessa vuoden 2019 MM-kilpailujen päättyessä 14 maaottelua ja tehnyt niissä kaksi maalia. MM-kilpailuissa hän pelasi Chilen kaikissa kolmessa ottelussa avauskokoonpanossa ja teki maalin ottelussa Thaimaata vastaan.
Koripallon Amerikan-mestaruuskilpailut

Koripallon Amerikan-mestaruuskilpailut on koripalloturnaus Pohjois-Amerikan, Keski-Amerikan, Länsi-Intian ja Etelä-Amerikan valtioille. Turnaus järjestetään kahden vuoden välein ja se toimii karsintajärjestelmänä MM-kilpailuihin ja olympialaisiin.
Kisat ja mitalistit

| Kisat ja mitalistit> Vuosi | Kisat ja mitalistit> Järjestäjä | Kisat ja mitalistit> Kultaa | Kisat ja mitalistit> Hopeaa | Kisat ja mitalistit> Pronssia |
| --- | --- | --- | --- | --- |
| 1980 |  Puerto Rico |  Puerto Rico |  Kanada |  Argentiina |
| 1984 |  Brasilia |  Brasilia |  Uruguay |  Kanada |
| 1988 |  Uruguay |  Brasilia |  Puerto Rico |  Kanada |
| 1989 |  Meksiko |  Puerto Rico |  Yhdysvallat |  Brasilia |
| 1992 |  Yhdysvallat |  Yhdysvallat |  Venezuela |  Brasilia |
| 1993 |  Puerto Rico |  Yhdysvallat |  Puerto Rico |  Argentiina |
| 1995 |  Argentiina |  Puerto Rico |  Argentiina |  Brasilia |
| 1997 |  Uruguay |  Yhdysvallat |  Puerto Rico |  Brasilia |
| 1999 |  Puerto Rico |  Yhdysvallat |  Kanada |  Argentiina |
| 2001 |  Argentiina |  Argentiina |  Brasilia |  Kanada |
| 2003 |  Puerto Rico |  Yhdysvallat |  Argentiina |  Puerto Rico |
| 2005 |  Dominikaaninen tasavalta |  Brasilia |  Argentiina |  Venezuela |
| 2007 |  Yhdysvallat |  Yhdysvallat |  Argentiina |  Puerto Rico |
| 2009 |  Puerto Rico |  Brasilia |  Puerto Rico |  Argentiina |
| 2011 |  Argentiina |  Argentiina |  Brasilia |  Dominikaaninen tasavalta |
Saavutukset maittain

| Sijoitus | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1 |  Yhdysvallat | 6 | 1 | 0 | 7 |
| 2 |  Brasilia | 4 | 2 | 4 | 10 |
| 3 |  Puerto Rico | 3 | 4 | 2 | 9 |
| 4 |  Argentiina | 2 | 4 | 4 | 10 |
| 5 |  Kanada | 0 | 2 | 3 | 5 |
| 6 |  Venezuela | 0 | 1 | 1 | 2 |
| 7 |  Uruguay | 0 | 1 | 0 | 1 |
| 7 |  Dominikaaninen tasavalta | 0 | 0 | 1 | 1 |
Aiheesta muualla

FIBA Americas (englanniksi) (espanjaksi)
Kansainvälinen koripallo
FIBA | Olympialaiset | Maailmanmestaruuskilpailut | Alle 19-vuotiaiden maailmanmestaruuskilpailut | Alle 17-vuotiaiden maailmanmestaruuskilpailut | Naisten maailmanmestaruuskilpailut

 Jäsenliitot
FIBA Aasia (Aasia) • Aasian-mestaruuskilpailut
FIBA Americas (Amerikka) • Amerikan-mestaruuskilpailut
FIBA Africa (Afrikka) • Afrikan-mestaruuskilpailut
FIBA Europe (Eurooppa) • Euroopan-mestaruuskilpailut
FIBA Oceania (Oseania) • Oseanian-mestaruuskilpailut
Kore Yamazaki

| Kore Yamazaki> ヤマザキ コレ (Yamazaki Kore).Henkilötiedot |
| --- | --- |
Syntynyt: 1989 Hokkaido, Japani
Taiteilija
Kuuluisimpia töitä:  Velhon morsian
Aiheesta muualla
Kotisivut
Kore Yamazaki on japanilainen mangaka ja hänet tunnetaan parhaiten Velhon morsian -sarjastaan. Velhon morsiamesta tehtiin anime 2017, mihin hän oli erittäin tyytyväinen ja piti erityisesti sarjan väreistä. Animen tekoon Yamazaki osallistui kertomalla hahmoista taustatietoja ja kertomalla, miltä hahmojen äänet hänestä kuulostivat. Yamazaki oli Animeconin kunniavieras 2018. Hän oli käynyt Suomessa jo kahdesti aiemminkin ja hän sanoo rakastavansa Suomea. Velhon Morsiammessa esiintyy suomalaistaustainen hahmo, Lindel.
Velhon morsian teki Yamazakista nopeasti tunnetun niin Japanissa kuin maailmalla. Japanissa sarjaa on myyty noin 5 miljoonaa kappaletta (2018). Yamazaki on kertonut, että hän ei luo tarinoita tyhjästä, vaan tarkkailee, katselee ja lukee ympäristöään ja tuo sen sitten lukijan katsottavaksi.
Elämä ja ura

Kore Yamazaki syntyi ja kasvoi maaseutukaupungissa Hokkaidōlla, jossa sää on paljon kylmempi kuin muualla Japanissa. Yamazakilla on kaksi vanhempaa sisarusta, jotka piirsivät paljon ja Yamazaki otti heistä mallia. Kouluiässä sisarusten into piirtämiseen laantui, mutta Yamazaki jatkoi piirtämistä ja tarinoiden kirjoittamista. Hän alkoi tehdä sarjakuvia seitsemänvuotiaana ja tarinoita 10-vuotiaana vanhempien kannustaessa häntä. Lukiossa Yamazaki luopio kirjoittamisesta ja keskittyi sarjakuvien tekemiseen.
Yamazaki pitää luonnosta ja Suomessa vieraillessaan vaelteli Lapin metsissä neljä päivää. Hän on käynyt myös Helsingin silakkamarkkinoilla. Yamazaki on tutkinut paljon Suomen mytologiaa ja lukenut esimerkiksi Kalevalan sekä myöskin venäläisiä kansantarinoita ja karhumyyttejä. Koska materiaalia ei löydy japaniksi, hän etsii sitä englanniksi netistä.
Yamazaki löytää paljon yhtäläisyyksiä Suomen ja kotinsa Hokkaidōn väliltä. Kummankin talvet ovat lumiset ja kylmät sekä kummassakin ruokien perusruoka-aineena on peruna ja kala. Karoliina Korhosen Suomalaisten painajaisia -kirjasta Yamazaki löysi paljon yhteläisyyksiä japanilaisiin. Suomesta mangaka on jäänyt kaipaamaan karjalanpiirakoita, poronlihaa ja puolukoita, joita ei saa Japanista.
Yamazaki pitää kokkaamisesta. Vuonna 2018 hän suunnitteli sarjaa, jonka tapahtumapaikkana voisi olla Suomi.
Sarjoja

Futari no Renai Shoka (ふたりの恋愛書架) (2012–2013)
Velhon Morsian (魔法使いの嫁, Mahō Tsukai no Yome tai The Ancient Magus Bride) (2013, sarja jatkuu yhä)
Frau Faust (フラウ・ファウスト, Furau Fausuto) (2014–2017)